Potilastietojen käsittelyn selvittäminen

Lain sosiaali- ja terveydenhuollon asiakastietojen sähköisestä käsittelystä (asiakastietolaki) mukaan asiakkaalla on oikeus saada asiakastietojensa käsittelyyn liittyvien oikeuksiensa selvittämistä tai toteuttamista varten sosiaalihuollon ja terveydenhuollon palvelujen antajalta kirjallisesta pyynnöstä viivytyksettä ja viimeistään **kahden kuukauden sisällä** lokirekisterin perusteella maksutta tieto siitä, kuka on käyttänyt tai kenelle on luovutettu häntä koskevia tietoja sekä mikä on ollut käytön tai luovutuksen peruste. Asiakkaalla ei kuitenkaan ole oikeutta saada lokitietoja esimerkiksi, jos tiedon antaminen saattaisi aiheuttaa vakavaa vaaraa asiakkaan terveydelle tai hoidolle taikka jonkun muun oikeuksille. **Asiakas ei saa käyttää tai luovuttaa saamiaan lokitietoja edelleen muuhun tarkoitukseen** (käyttötarkoitussidonnaisuus).

Jos potilas katsoo, että hänen potilastietojaan on käytetty tai luovutettu ilman riittäviä perusteita, tietoja käyttäneen tai tietoja saaneen palvelujen antajan tulee antaa asiakkaalle pyynnöstä selvitys tietojen käytön tai luovuttamisen perusteista.

Pyyntö laaditaan, kun potilas haluaa selvittää omien potilastietojensa käytön oikeellisuutta. Selvityksen tekemiseksi **pyyntö on yksilöitävä** lomakkeessa pyydettyjen tietojen mukaisesti. Selvitys kohdennetaan **enintään kaksi vuotta vanhoihin lokitietoihin**. Erikseen ilmoitetusta painavasta syystä voidaan selvittää potilastietojen käsittelyä tätä aikaisemmalta ajalta.

Selvityspyynnön yksilöinnissä auttaa tarvittaessa ensisijaisesti viimeksi hoitanut yksikkö tai tietosuojavastaava. Selvityspyyntö toimitetaan tietosuojavastaavalle. Potilastietojen käsittelystä annetaan lausunto. On huomioitava, että lausunnossa saadut käyttäjälokirekisterin tiedot ovat salassa pidettäviä ja niitä koskee salassapito- ja vaitiolovelvollisuus (julkisuuslaki 22–23 §).

Tietosuojavastaava

Etelä-Pohjanmaan hyvinvointialue

Hanneksenrinne 7

60220 Seinäjoki Vastaanotettu      /     /20

Selvityspyyntö potilastietojen käsittelystä

Pyydän potilastietojeni käsittelyn selvittämistä seuraavasti:

|  |
| --- |
| Ajanjakso, johon epäilykseni perustuu (enintään edellisen kahden vuoden ajalta)      |
| Asiaan liittyvät henkilöt (HYVAEP-rekisterinpitäjyys on alkanut 1.1.2023. Mikäli kyse on tapahtumasta ennen tätä ajankohtaa, yksilöi myös, minkä aiemman organisaation rekisterinpitäjyydestä ja tiedoista on kyse: esh/keskussairaala vai yksilöity kunta ja sen terveyskeskus, mikä?)      |
| Epäilyksen syy ja muut perustelut, mm. milloin epäily on herännyt, epäilyyn johtaneet tapahtumat, millaisista potilastiedoista on kyse.      |

Jatkuu seuraavalla sivulla tai erillinen liite

|  |  |
| --- | --- |
| Paikka ja aika      |      /     /20      |
| Pyynnön laatijan allekirjoitus | Nimenselvennys      |
| Henkilötunnus      |
| Osoite      |
| Puhelinnumero      |